บจ.เอ็มเอไอกว่า80%ดูแลกิจการดี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ไลท์ติ้งฯคว้าดีเลิศรายแรก18บริษัทได้คะแนนดีมาก
โพสต์ทูเดย์ — mai ปลื้มบริษัทจดทะเบียน 82% ที่สำรวจได้คะแนน CG ดีขึ้นไลท์ติ้งฯ ดีเลิศ 
นายชนิตร ชาญชัยณรงค์ ผู้จัดการตลาดหลักทรัพย์ เอ็ม เอ ไอ (mai) เปิดเผยว่า บริษัทจดทะเบียนในตลาดหลักทรัพย์ เอ็ม เอ ไอ(mai) 40 แห่ง หรือคิดเป็น 82% ของจำนวนบริษัททั้งหมด 49 แห่งที่ได้รับการสำรวจการกำกับดูแลกิจการ (ซีจี) ในปี 2553 ได้รับการประเมินระดับดีขึ้นไป จากคะแนนเฉลี่ย 57 ในปี 2546 ปรับเพิ่มเป็น 78 ในปีนี้ 
ในปีนี้เป็นครั้งแรกที่มีบริษัทใน mai ได้รับผลการสำรวจในระดับดีเลิศ (5 โลโก้) คือได้คะแนนตั้งแต่ 90% ขึ้นไป ได้แก่ บริษัท ไลท์ติ้ง แอนด์ อีควิปเมนท์ (L&amp;E) ซึ่งได้รับรางวัลรายงานบรรษัทภิบาลดีเด่น 
สำหรับผลการสำรวจระดับดีมาก (4 โลโก้) คือคะแนน 8089% เพิ่มขึ้นจาก 9 บริษัทในปี 2551 เป็น 18 บริษัทในปี 2553 ได้แก่ บริษัท เอแคป แอ๊ดไวเซอรี่ (ACAP) บริษัท บิซิเนส ออนไลน์ (BOL) บริษัทบรุ๊คเคอร์ กรุ๊ป (BROOK) บริษัทชูโอ เซ็นโก (ประเทศไทย) หรือ CHUO บริษัท ธนมิตร แฟคตอริ่ง (DM) บริษัท อินเตอร์เนชั่นแนลรีเสริช คอร์ปอเรชั่น (IRCP)บริษัท ไทยฮา (KASET) บริษัท มาสเตอร์ แอด (MACO) บริษัทพรพรหมเม็ททอล (PPM) บริษัท ไพลอน (PYLON) บริษัท สาลี่อุตสาหกรรม (SALEE) บริษัทไซแมท เทคโนโลยี (SIMAT) บริษัท สตีล อินเตอร์เทค (STEEL) บริษัท เชอร์วู้ด เคมิคอล (SWC) บริษัททีอาร์ซี คอนสตรัคชั่น (TRC)บริษัท ถิรไทย (TRT) บริษัท ยูนิค ไมนิ่ง เซอร์วิสเซส (UMS) และบริษัท ยัวซ่าแบตเตอรี่ ประเทศไทย (YUASA) 
ด้านผลการสำรวจระดับดี (3 โลโก้) คือคะแนน 7079% เพิ่มขึ้นจาก 18 บริษัท เป็น 21 บริษัท ได้แก่ บริษัท บีจีที คอร์ปอเรชั่น (BGT) บริษัท บิวเดอสมาร์ท (BSM) บริษัท ซีเอ็ม ออร์กาไนเซอร์ (CMO) บริษัท ชูไก (CRANE) บริษัท เด็มโก้ (DEMCO) บริษัท ไดเมท (สยาม) (DIMET) บริษัท อีเทอร์นิตี้แกรนด์ โลจิสติคส์ (ETG) บริษัทโฟคัส ดีเวลลอปเม้นท์ แอนด์ คอนสตรัคชั่น (FOCUS) บริษัท โกลด์ไฟน์ แมนูแฟคเจอเรอส์ (GFM) บริษัท อินเตอร์ลิ้งค์ คอมมิวนิเคชั่น (ILINK) บริษัท มัลติแบกซ์ (MBAX) บริษัท ปิโก (ไทยแลนด์) (PICO) บริษัท สตาร์ ซานิทารีแวร์ (STAR) บริษัท ทาพาโก้ (TAPAC) 
บริษัท ไทย เอ็น ดี ที (TNDT) บริษัท โรงพยาบาลไทยนครินทร์ (TNH) บริษัท พลาสติค และหีบห่อไทย (TPAC) บริษัท ทรีซิกตี้ไฟว์ (TSF) บริษัท ยูบิส (เอเชีย) (UBIS) บริษัท ยูนิมิต เอนจิเนียริ่ง (UEC) และบริษัท ยูเนี่ยน ปิโตรเคมีคอล (UKEM)
“ผลการสำรวจในปีนี้ สะท้อนให้เห็นว่าการเตรียมความพร้อมร่วมกันที่ผ่านมาประสบผลสำเร็จเป็นอย่างดี” นายชนิตร กล่าว